Hun tok examen artium ved Kongsgård skole i Stavanger i 1924 og hadde et studieopphold i Frankrike 1924–1925. Deretter arbeidet hun som lærervikar ved Stavanger katedralskole 1925–1926 og 1929–1931. I 1935 ble hun midlertidig adjunkt ved Sandvika middelskole i Bærum. Hun ble cand.mag. i 1937 og arbeidet deretter som vikar ved Valler kommunale høyere almenskole. I 1941 ble hun cand.philol. med hovedfag i engelsk, og var lektor ved Valler skole i Bærum fra 1947 til 1958.